আৰক্ষীয়ে আয়ুশীৰ মৃতদেহটো উদ্ধাৰৰ পাছত তেওঁৰ সাজসজ্জা প্ৰত্যক্ষ কৰি এগৰাকী আঢ্যৱন্ত ঘৰৰ যুৱতী বুলি সন্দেহ কৰে । আয়ুশীৰ উচ্চতা আছিল প্ৰায় ৫ ফুট ২ ইঞ্চি । তেওঁ সেই সময়ত এটা ক'লা ৰঙৰ চুটি হাতৰ টি-চাৰ্ট আৰু বগা হাফ পেণ্ট পিন্ধি আছিল । গাৰ ৰং আছিল বগা, চুলি দীঘল আৰু ক'লা আছিল । তেওঁৰ টি-চাৰ্টত লেডী ডেজ লিখা আছিল । আয়ুশীৰ বাওঁ হাতত কলাভা আৰু ক'লা সূতা বন্ধা আছিল । ভৰিত সেউজীয়া ৰঙৰ নেইল পলিছ আছিল ।
আযুশীৰ বুকুত গুলী লাগিছিল আৰু শৰীৰত কেইবাটাও স্থানত আঘাতৰ চিহ্ন পোৱা গৈছিল । আয়ুশীৰ মৃতদেহটো প্ৰথমে পলিথিনেৰে বন্ধা হৈছিল আৰু তাৰ পিছত ভাঁজ কৰি চুটকেচত ভৰোৱা হৈছিল । আৰক্ষী ৰঙা চুটকেছ উদ্ধাৰ হোৱাৰ তথ্য পোৱাৰ পিছত ঘটনাস্থলীত উপস্থিত হয় আৰু মৃতদেহটো উদ্ধাৰ কৰি মৰণোত্তৰ পৰীক্ষাৰ বাবে প্ৰেৰণ কৰে । ইয়াৰ পাছতেই দেওবাৰে সন্ধিয়া আয়ুশীৰ মাতৃ আৰু ভাতৃয়ে মৰণোত্তৰ পৰীক্ষা গৃহলৈ আহি মৃতদেহটো চিনাক্ত কৰে ।
